ช่วงที่หยุดยาคุม7วันได้กินยาเลื่อนปจด.แล้วมีอะไรกันประสิทธิภาพของยาคุมจะลดลงไหมค่ะ
สวัสดีค่ะ การกินยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ จริงๆแล้วสามารถใช้ยาคุมกำเนิดแบบแผงรายเดือนเพื่อการเลื่อนประจำเดือนได้เช่นกัน โดยเมื่อต้องเว้น 7 วันในช่วงกินยาฮอร์โมนครบหรือตอนกินเม็ดแป้ง 7 เม็ด ก็ให้กินยาที่เป็นฮอร์โมนแผงใหม่เข้าไปทันที ไม่ต้องเว้นหรือกินยาเม็ดแป้งแต่กรณีที่ได้กินยาเลื่อนประจำเดือนไปแทนก็ไม่เป็นไรเช่นกัน คือถ้าก่อนหน้านี้กินยาคุมแบบแผงรายเดือนมาต่อเนื่องตลอด จะไม่มีการตกไข่ในเดือนนั้นๆ และโอกาสตั้งครรภ์ในช่วงเว้นยา 7 วันก็แทบไม่มีถ้าไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ เพื่อให้แน่ใจก่อนว่าไม่ตั้งครรภ์จึงค่อยเริ่มยาคุมแผงถัดไป